 ሻቡ እቲ ኩዕሶ ዝጻወት ዝነበረ ዕላማ ነይሩዎዩ ሕዚ ግን ዕላምኡ ዝስሕት ዘሎ ይመስለኒ ኣሎ ቀልቢ ዝገዝኣ ጋንታታትየን ዘለዋ እቲ ደጋፋይ ግን ሕጊ ፊፋ ተኸቲሉ ዝምራሕ ኣይኮነን ኣብዚ ሕዚ እዋን ከም መቐለ ወልዋሎ ዝበላ ህዝቢ ዝሓቑፈን ጽቡቓት ጋንታታት እኳ እንተተመስረታ እዚ ናብ ቅኑዕ ዕላማ ኣብ ምብጻሕ ግን ኣብ መሪሕነት ጸገም ኣሎ ከምዚ ኢኻ እትድግፍ ዝብል መራሒ የለን ሓደ ናብ ሜዳ ምስ ኣተኻ ምስ ተነሓናሒኻ ዘባስእ ነገር ኣይብልካን ደጋፊ መበል 12 ተጻዋቲ እንድዩ ዝበሃል ጋንትኡ ብቑጠባ ስነ ልቦናን ሞራልን ስዕረት ከይበጽሓ እዩ ዝድግፍ እምበር ነቲ ካልእ ደጋፊ ክንዕቕ ክጸርፍን ካልእ መልእኽቲ ከሕልፍን ኣይኮነን ሕዚ ንሪኦ ዘለና ግን ዝመርሖ ኣካል ስለ ዘይብሉ ኩሉ ስነ-ምግባሩ ዘይሓለወ ኮይኑ ፊፋ ኣብ ኩዕሶ እግሪ ዝመሓደረሉ ጽንኩር ዝኾነ ሕጊ ኣለዎ እዚ ዘይምትርጓሙዩ ኣብ ዓድና ዝርአ ዘሎ ኣብ ኩሉ ባእሲ ኢኻ ትርኢ ብጣዕሚ ዝነሓንሓ ዓድታት ኢንግሊዝን ኣርጀንቲናን ኣብ ኩዕሶ ሜዳ ርኢናየን ኢና እዘን ብኲናት ዝተጓነጻ ዓድታት ግን ዝኾነ ነገር ክገብራ ርኢናየን ኣይንፈልጥን ኣብ ሓደ ዓዲ ኮይንና ግን እናተጻረፍና እናተዋቓዕና ኢና ንውዕል እዚ ኩሉ ጸገም ካብ መሪሕነት ዝነቐለዩ ደጋፊ እንትርብሽ ካብ ሜዳውን ክእገድ ይግበኦ ስፖርት ሰለማዊ መልክዑ እናቐየረ እንትኸይድ ሰብ እናርሓቐዩ ዝኸይድ ኣዲስ ኣበባ ሕዚ ናይ ቖልዑ ሜዳ ኮይኑ ኣሎ ዓበይቲ ሰባት ኣይኣትውን መቐለውን ጽባሕ ካብዚ ኣይተርፍን እቲ ደጋፊ ናይ ኣውሮጳ ግጥማት እናርኣየ ይውዕል ካብኡ ክምሃር ግን ኣይክኣለን ብስነ ልቦና ካብኦም ንታሕቲ ኾይንና ክንርከብ ኣይግባእን ትርጉም ሰላም እንርዳእ ህዝቢ ኢና ሰኣን ሰላም እንታይ ይመጽእውን ንፈልጥ ሰብ ኣድሚኻ እንታይዩ ክርከብ? 